HODOGRAM AKTIVNOSTI ZA IZBOR DJEČJEG GRADSKOGA VIJEĆA GRADA KOPRIVNICE

|  |  |  |  |
| --- | --- | --- | --- |
| NADNEVAK | AKTIVNOSTI | IZVRŠITELJI | NAPOMENE |
| Veljača | Dječja gradonačelnica objavljuje početak izbora |  |  |
| Od 19. veljače do 23. veljače 2018. | Predizborna i izborna kampanja po školama | Učiteljica Suzana Hergotić i članovi DGV,   * Edukator Suzana Hergotić * Predstavnici osnovnih škola   (stručni suradnici) | Prezentacija rada Dječjeg gradskog vijeća.  Svaka škola zasebno organizira predizbornu kampanju prema prijedlozima učenika i predstavnika, voditelja Učeničkih vijeća  Iz svake osnovne škole biraju se 4 dječja vijećnika . |
| 27. veljače 2018. | Objave o izabranim članovima kandidata po školama  Svaka škola objavljuje izabrane kandidate, njih 4 objavljuje na svojim web stranicama škole | Predstavnici škola  (stručni suradnici) | Dostava putem e-maila  suzzane.zupanic@gmail.com |
| 1.ožujak 2018. | Svaka škola šalje popis učenika sa njihovim podacima putem e-maila. | Voditelji Učeničkih vijeća | Rok za dostavu kandidatura za Dječjeg gradonačelnika |
| 5. ožujak do 23. ožujak 2018. | Izbori za Dječjeg gradonačelnika – objava na stranicama Grada i škola  Imena i prezimena djece sa njihovim fotografijama. | Predstavnici škola, edukator | Izjava i pristanak roditelja da se objave imena, prezimena i fotografije djece. |
| 13. travnja 2018. | Konstituirajuća sjednica IV. Saziva Dječjeg gradskog vijeća i izbori Dječjeg gradonačelnika | Koordinacijski odbor Dječjeg gradskog vijeća, Predstavnik Grada Koprivnice, | Prezentacija učenika, izbori se provode tajnim glasovanjem |
| 16. travnja 2018. | Objava rezultata izbora za Dječjeg gradonačelnika/gradonačelnicu |  |  |

Upute za provedbu

Molimo Vas da se pridržavate Hodograma aktivnosti kako bi na vrijeme i s radošću organizirali i proveli IV. Izbore za Dječjeg gradonačelnika Grada Koprivnice.

U izborima za Dječje Gradsko vijeće imaju pravo sudjelovati sva djeca upisana u 4., 5., 6. i 7. razred osnovnih škola:

OŠ "Antun Nemčić Gostovinski" Koprivnica,

OŠ "Braće Radić" Koprivnica,

OŠ "Đuro Ester" Koprivnica,

Centar za odgoj, obrazovanje i rehabilitaciju "Podravsko sunce", a koji su članovi Učeničkih vijeća gore navedenih osnovnih škola.

1. Izbori se odvijaju prema Statutu Dječjeg gradskog vijeća Grada Koprivnice, zastupljenost obuhvaća učenike 4.,5.,6. i 7. razreda kako bi se osigurala zastupljenost svih generacija. Lista kandidata objavljuje se na oglasnoj ploči u predvorju školskih zgrada/ WEB stranicama škola.
2. Učenici svoju kandidaturu dostavljaju voditelju Vijeća učenika škole tj. odrasloj osobi koja koordinira ili nadzire rad Vijeća učenika u svakoj od škola.
3. Školski birački odbor sastavlja listu kandidata abecednim redom te je objavljuje jedan dan nakon isteka roka za kandidiranje na školskoj oglasnoj ploči.
4. Vijećnici Dječjeg gradskog vijeća biraju se tajnim glasovanjem uz Izborne komisije, a koju bira Učeničko vijeće škole.
5. **Članovi Izborne komisije su Voditelj učeničkog vijeća, jedan razrednik razrednih odijeljenja od 4. – 7. razreda i 2 člana Učeničkog vijeća škole te jedan član Dječjeg gradskog vijeća Grada Koprivnice iz prethodnog saziva škole.**
6. Rezultati glasovanja unose se u zapisnik koji potpisuju članovi Izborne komisije i razrednik i ovjeren od strane škole.
7. U slučaju istog broja glasova dvoje ili više kandidata, izbori se ponavljaju između tih kandidata odmah nakon prebrojavanja glasova.
8. Potrebne uvjete (prostor, vrijeme) za provođenje izbora osiguravaju škole.
9. Materijal za izbore osiguravaju škole:
10. Upute za provedbu izbora
11. Obrazac za kandidaturu
12. Glasački listić
13. Zapisnik o glasovanju
14. Uz listu kandidata na školskoj se oglasnoj ploči (po mogućnosti i na internetskoj stranici škole) objavljuju također i sve prihvaćene kandidature u pisanom obliku, kako bi se osiguralno javno predstavljanje kandidata i potakla predizborna promidžba u izbornoj jednici (školi) kojoj pripadaju.
15. Članovi Školskog biračkog odbora iz redova Učeničkih vijeća pripremaju popis birača, izborne listiće i glasačku kutiju, pod nadzorom predsjednika Biračkog odbora.
16. Školski birački odbor bira svaka škola, tj. Učeničko vijeće svake škole za sebe.
17. Popis birača sastavlja se temeljem podataka koje ima svaka škola sa predstavnicima svih učenika od 4. do 7. razreda.

PROVEDBA IZBORA

1. Na dan izbora u školskom se predvorju (ili nekom drugom školskom prostoru koji odredi ravnateljica/ravnatelj) postavljaju stolovi i stolci za birače te zaseban stol sa stolcima za članove Školskog biračkog odbora.
2. Zapečaćene glasačke kutije, popis birača i izborni listići - postavljaju se na stol za kojim sjede članovi Školskog biračkog odbora.
3. Tajnost glasovanja osigurat će paravanom odijeljeni birački stolovi.
4. Predsjednik Odbora čuva izborne listiće do otvaranja birališta. Pod njegovim se nadzorom uručuju izborni listići isključivo biračima s pravom glasa, odnosno onima koji se nalaze na popisu birača.

Svi razrednici razrednih odjela od 4. do 7. razreda moraju biti nazočni prilikom glasovanja njihovih razrednih odjela.

Svaki se birač prilikom preuzimanja izbornog listića mora identificirati.

1. Prilikom davanja izbornog listića, član Odbora dužan je označiti ime birača kojemu je uručio listić, tako što će zaokružiti redni broj ispred imena na popisu birača.

Izborni listić je valjan, ako je na njemu zaokružen redni broj ispred imena samo jednoga kandidata.

1. Izborni listić na kojemu je zaokruženo više kandidata, ili je na njemu nešto napisano, odnosno nacrtano - Školski birački odbor proglasit će nevažećim.

**Kandidati iz 4., 5., 6. i 7.razreda s najviše dobivenih glasova stječu status odabranih vijećnika u Dječjem gradskom vijeću grada Koprivnice.**

Za sve upute nazvati: koordinatoricu IV. Saziva Dječjeg gradskog vijeća Grada Koprivnice, Suzanu Hergotić, broj mobitela: 098 681 676.

Popis kandidata tj. odabranih vijećnika iz svake škole abecednim redom sa njihovim životopisom za IV. Saziv Dječjeg gradskog vijeća Grada Koprivnice poslati na e-mail: suzzane.zupanic@gmail.com.